CELEX: 62017TN0167
Language: fi
Date: 2017-03-16 00:00:00
Title: Asia T-167/17: Kanne 16.3.2017 – RV v. komissio

8.5.2017   
            
            
               FI
            
            
               Euroopan unionin virallinen lehti
            
            
               C 144/56
            
         Kanne 16.3.2017 – RV v. komissio
   (Asia T-167/17)
   (2017/C 144/76)
   Oikeudenkäyntikieli: ranska
   
      Asianosaiset
   
   
      Kantaja: RV (edustaja: asianajajat J. N. Louis ja N. De Montigny)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan henkilöstöhallinnon ja turvallisuustoiminnan pääosaston pääjohtajan 21.12.2016 tekemän päätöksen, jolla kantaja siirrettiin henkilöstösääntöjen 42 c artiklan 5 kohdan mukaisesti viran puolesta lomalle yksikön edun vuoksi ja siirrettiin viran puolesta eläkkeelle 1.4.2017 alkaen
            
         
               —
            
            
               vastaaja velvoitetaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu olennaisten menettelymääräysten rikkomiseen ja nimittävälle viranomaiselle henkilöstösääntöjen 42 c artiklan soveltamista varten kuuluvien toimivaltuuksien valvomattoman siirtämisen lainvastaisuuteen. Ensimmäinen kanneperuste perustuu myös yhdenvertaisen kohtelun ja syrjintäkiellon periaatteiden loukkaamiseen.
            
         
               2)
            
            
               Toinen kanneperuste, joka perustuu henkilöstösääntöjen 42 c artiklan lainvastaisuuteen siltä osin kuin siinä laiminlyödään Euroopan unionin virkamiehiin sovellettavien henkilöstösääntöjen ja unionin muuhun henkilöstöön sovellettavien palvelussuhteen ehtojen muuttamisesta 22.10.2013 annetun Euroopan parlamentin ja neuvoston asetuksen (EU, Euratom) N:o 1023/2013 (EUVL L 287, s. 15) johdanto-osan perustelukappaleita ja muun muassa mahdollisuutta helpottaa virkamiesten työntekoa 67-vuotiaaksi ja poikkeustapauksissa jopa 70 vuoden ikään saakka.
            
         
               3)
            
            
               Kolmas kanneperuste, joka perustuu suhteellisuusperiaatteen ja luottamuksensuojan periaatteen loukkaamiseen ja huolenpitovelvollisuuden laiminlyöntiin. Se perustuu myös käsiteltävässä asiassa väitettyyn ilmeiseen arviointivirheeseen.